钦定古今图书集成/明伦汇编/氏族典/第487卷 > 《廖用贤尚友录》 > 谢偃
## 钦定古今图书集成/明伦汇编/氏族典/第487卷 > 《廖用贤尚友录》 > 谢偃

按《唐书谢偃传》：偃卫州卫人，本姓直勒氏。祖孝政，仕
北齐为散骑常侍，改姓谢。偃在隋为散从正员郎，贞
观初，应诏对策高第，历高陵主簿，太宗引为弘文馆
直学士，迁魏王府功曹。时李百药工诗，而偃善赋，时
人称“李诗谢赋。”府废，终湘潭令。